“เอเซีย พลัส” คาด SET ดีดกลับหลังร่วงแรง ลุ้นทดสอบแนวต้าน 1,365 จุด
"เอเซีย พลัส" คาด SET ดีดกลับหลังร่วงแรง ลุ้นทดสอบแนวต้าน 1,365 จุด
"เอเซีย พลัส" คาด SET ดีดกลับหลังร่วงแรง ลุ้นทดสอบแนวต้าน 1,365 จุด
23 ก.ค. 2563

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสที่จะดีดกลับขึ้นไปได้หลังจากที่ร่วงแรงเกินไปเมื่อวานนี้ จากแรงกดดันเรื่องที่ไทยมีโอกาสที่อาจจะถูกขึ้นบัญชี Watchlist ในเรื่องการแทรกแซงค่าเงิน หลังจากที่กระทรวงการคลังสหรัฐฯได้มีการตรวจสอบแล้วเข้าข่ายเงื่อนไขของการขึ้นบัญชี Watchlist และประเด็นความสัมพันธ์ระหว่างสหรัฐฯ และจีน ที่เข้มข้นขึ้น หลังรัฐบาลสหรัฐสั่งให้จีนปิดสถานกงสุลที่เมืองฮิวสตันภายใน 72 ชั่วโมง
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยให้ติดตามการทยอยประกาศผลประกอบการของบริษัทจดทะเบียนต่อไป พร้อมให้แนวรับ 1,340 จุด ส่วนแนวต้าน 1,365 จุด